CELEX: 32015D2453
Language: et
Date: 2015-12-08 00:00:00
Title: Nõukogu otsus (EL) 2015/2453, 8. detsember 2015, Euroopa Liidu nimel Euroopa Ühenduse ja Liechtensteini Vürstiriigi vahelise nõukogu direktiivis 2003/48/EÜ hoiuste intresside maksustamise kohta sätestatud meetmetega samaväärsete meetmete kohaldamist käsitleva lepingu muutmisprotokolli sõlmimise kohta

24.12.2015   
            
            
               ET
            
            
               Euroopa Liidu Teataja
            
            
               L 339/1
            
         NÕUKOGU OTSUS (EL) 2015/2453,
   8. detsember 2015,
   Euroopa Liidu nimel Euroopa Ühenduse ja Liechtensteini Vürstiriigi vahelise nõukogu direktiivis 2003/48/EÜ hoiuste intresside maksustamise kohta sätestatud meetmetega samaväärsete meetmete kohaldamist käsitleva lepingu muutmisprotokolli sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 115 koostoimes artikli 218 lõike 6 punktiga b ja lõike 8 teise lõiguga,
   võttes arvesse Euroopa Komisjoni ettepanekut,
   võttes arvesse Euroopa Parlamendi arvamust (1),
   pärast konsulteerimist Euroopa Andmekaitseinspektoriga
   ning arvestades järgmist:
   
               (1)
            
            
               Euroopa Ühenduse ja Liechtensteini Vürstiriigi vahelise nõukogu direktiivis 2003/48/EÜ hoiuste intresside maksustamise kohta sätestatud meetmetega samaväärsete meetmete kohaldamist käsitleva lepingu muutmisprotokoll (edaspidi „muutmisprotokoll”) kirjutati alla 28. oktoobril 2015 vastavalt nõukogu otsusele (EL) 2015/1994, (2) eeldusel et see hiljem sõlmitakse.
            
         
               (2)
            
            
               Läbirääkimiste käigus koostatud muutmisprotokolli tekst kajastab nõuetekohaselt nõukogu antud läbirääkimisjuhiseid, kuna sellega viiakse Euroopa Ühenduse ja Šveitsi Konföderatsiooni vahel nõukogu direktiivis 2003/48/EÜ hoiuste intresside maksustamise kohta sätestatud meetmetega samaväärsete meetmete kohaldamist käsitlev leping (3) (edaspidi „leping”) kooskõlla automaatse teabevahetuse alaste rahvusvahelise tasandi uusimate arengusuundadega, nimelt Majanduskoostöö ja Arengu Organisatsioonis (OECD) välja töötatud finantskontode maksualase teabe automaatse vahetuse ülemaailmse standardiga. Liit, selle liikmesriigid ning Liechtensteini Vürstiriik on aktiivselt osalenud OECD ülemaailmse foorumi töös kõnealuse standardi väljaarendamise ja rakendamise toetamiseks. Lepingu tekst, nagu seda on muudetud kõnealuse muutmisprotokolliga, on ülemaailmse standardi rakendamise aluseks Euroopa Liidu ja Liechtensteini Vürstiriigi vahelistes suhetes.
            
         
               (3)
            
            
               Muutmisprotokoll tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu nimel kiidetakse heaks Euroopa Ühenduse ja Liechtensteini Vürstiriigi vahelise nõukogu direktiivis 2003/48/EÜ hoiuste intresside maksustamise kohta sätestatud meetmetega samaväärsete meetmete kohaldamist käsitleva lepingu muutmisprotokoll.
   Muutmisprotokolli tekst on lisatud käesolevale otsusele.
   Artikkel 2
   1.   Nõukogu eesistuja esitab liidu nimel muutmisprotokolli artikli 2 lõikes 1 sätestatud teate (4).
   2.   Vastavalt muutmisprotokollile edastab komisjon Liechtensteini Vürstiriigile ja liikmesriikidele lepingu artikli 1 lõike 1 punkti d kohase teate.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 8. detsember 2015
      
         
            Nõukogu nimel
         
         
            eesistuja
         
         P. GRAMEGNA
      
   
   
      (1)  2. detsembri 2015. aasta nõusolek (Euroopa Liidu Teatajas seni avaldamata)].
   
      (2)  Nõukogu 26. oktoobri 2015. aasta otsus (EL) 2015/1994 Euroopa Liidu nimel Euroopa Ühenduse ja Liechtensteini Vürstiriigi vahelise nõukogu direktiivis 2003/48/EÜ hoiuste intresside maksustamise kohta sätestatud meetmetega samaväärsete meetmete kohaldamist käsitleva lepingu muutmisprotokolli allakirjutamise kohta (ELT L 290, 6.11.2015, lk 16).
   
      (3)  ELT L 379, 24.12.2004, lk 84.
   
      (4)  Nõukogu peasekretariaat avaldab muutmisprotokolli jõustumiskuupäeva Euroopa Liidu Teatajas.